CELEX: 22007D0044
Language: sk
Date: 2007-04-27 00:00:00
Title: Rozhodnutie Spoločného výboru EHP č. 44/2007 z  27. apríla 2007 , ktorým sa mení a dopĺňa príloha XIII (Doprava) k Dohode o EHP

9.8.2007   
            
            
               SK
            
            
               Úradný vestník Európskej únie
            
            
               L 209/80
            
         ROZHODNUTIE SPOLOČNÉHO VÝBORU EHP
   č. 44/2007
   z 27. apríla 2007,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 155/2006 z 8. decembra 2006 (1).
            
         
               (2)
            
            
               Smernica Európskeho parlamentu a Rady 2004/36/ES z 21. apríla 2004 o bezpečnosti lietadiel tretích štátov používajúcich letiská Spoločenstva (2) bola rozhodnutím Spoločného výboru EHP č. 152/2005 (3) z 2. decembra 2005 so špecifickými úpravami pre každú krajinu začlenená do dohody.
            
         
               (3)
            
            
               Nariadenie Európskeho parlamentu a Rady (ES) č. 1592/2002 z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva (4) bolo rozhodnutím Spoločného výboru EHP č. 179/2004 (5) z 9. decembra 2004 so špecifickými úpravami pre každú krajinu začlenené do dohody.
            
         
               (4)
            
            
               Nariadenie Komisie (ES) č. 768/2006 z 19. mája 2006, ktorým sa vykonáva smernica Európskeho parlamentu a Rady 2004/36/ES vzhľadom na zhromažďovanie a výmenu informácií o bezpečnosti lietadiel, ktoré využívajú letiská Spoločenstva, a o riadení informačného systému (6), sa má začleniť do dohody.
            
         
               (5)
            
            
               Úpravy súvisiace s nariadením (ES) č. 1592/2002 by mali v opodstatnených prípadoch, a ak nie je ustanovené inak, platiť mutatis mutandis, aj pokiaľ ide o ostatné právne predpisy Spoločenstva, ktorými sa udeľujú právomoci Európskej agentúre pre bezpečnosť letectva a ktoré sú začlenené do dohody,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Za bod 66r (smernica Európskeho parlamentu a Rady 2004/36/ES) sa vkladá tento bod:
               
                           „66ra.
                        
                        
                           
                              32006 R 0768: nariadenie Komisie (ES) č. 768/2006 z 19. mája 2006, ktorým sa vykonáva smernica Európskeho parlamentu a Rady 2004/36/ES vzhľadom na zhromažďovanie a výmenu informácií o bezpečnosti lietadiel, ktoré využívajú letiská Spoločenstva, a o riadení informačného systému (Ú. v. EÚ L 134, 20.5.2006, s. 16).“
                        
                     
         
               2.
            
            
               V bode 66n [nariadenie Európskeho parlamentu a Rady (ES) č. 1592/2002] sa dopĺňa táto úprava:
               
                           „s)
                        
                        
                           V opodstatnených prípadoch, a ak nie je ustanovené inak, uvedené úpravy platia mutatis mutandis, aj pokiaľ ide o ostatné právne predpisy Spoločenstva, ktorými sa udeľujú právomoci Európskej agentúre pre bezpečnosť letectva a ktoré sú začlenené do dohody.“
                        
                     
         Článok 2
   Znenie nariadenia (ES) č. 768/2006 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 28. apríla 2007 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 27. apríla 2007
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 89, 29.3.2007, s. 29.
   
      (2)  Ú. v. EÚ L 143, 30.4.2004, s. 76.
   
      (3)  Ú. v. EÚ L 53, 23.2.2006, s. 53.
   
      (4)  Ú. v. ES L 240, 7.9.2002, s. 1.
   
      (5)  Ú. v. EÚ L 133, 26.5.2005, s. 37.
   
      (6)  Ú. v. EÚ L 134, 20.5.2006, s. 16.
   
      (7)  Nie sú uvedené žiadne ústavné požiadavky.